2. 2007 m. balandžio 24 d. Europos Parlamento rezoliucija su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, V skirsnis - Audito Rūmai (C6-0468/2006 - 2006/2074(DEC))



Oficialusis leidinys 074 E , 20/03/2008 p. 0164 - 0166



2. 2007 m. balandžio 24 d. Europos Parlamento rezoliucija su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, V skirsnis - Audito Rūmai (C6-0468/2006 — 2006/2074(DEC)) Europos Parlamentas, - atsižvelgdamas į 2005 finansinių metų Europos Sąjungos bendrąjį biudžetą [1], - atsižvelgdamas į 2005 finansinių metų Europos Bendrijų galutines metines ataskaitas (I tomas), (C6-0468/2006) [2], - atsižvelgdamas į Audito Rūmų 2005 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais [3], - atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [4], - atsižvelgdamas į EB sutarties 272 straipsnio 10 dalį, 274, 275 bei 276 straipsnius, - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [5], ypač į jo 50, 86, 145, 146 ir 147 straipsnius, - atsižvelgdamas į Darbo tvarkos taisyklių 71 straipsnį ir V priedą, - atsižvelgdamas į Biudžeto kontrolės komiteto pranešimą (A6-0107/2007), 1. pažymi, kad 2005 m. Europos Audito Rūmai (EAR) iš viso valdė 107 548 618, 24 EUR įsipareigojimų asignavimų, kurių panaudojo 87,22 proc.; 2. atkreipia dėmesį į tai, kad pagal nuo 2005 m. sausio 1 d. galiojančią kaupimo principu vykdomą apskaitą iš EAR 2005 m. finansinių ataskaitų paaiškėja 16820000 EUR neigiamas ekonominis finansinių metų rezultatas ir įsipareigojimai viršija turtą 11450000 EUR; 3. primena, jog 2005 m. finansinių metų (kaip ir 2004 finansinių metų) EAR sąskaitų auditą atliko nepriklausoma įmonė KPMG, kuri padarė išvadą, kad: "Prie šių dokumentų pridedama finansinė atskaitomybė, atsižvelgiant į 2002 m. birželio 25 d. Tarybos reglamentą (EB, Euratomas) Nr. 1605/2002, jo įgyvendinimo taisykles, bendruosius apskaitos principus ir Europos Audito Rūmų vidaus taisykles, patikimai atspindi Europos Audito Rūmų turtą ir finansinę būklę 2005 m. gruodžio 31 d. bei tą dieną pasibaigusių finansinių metų ekonominį rezultatą" 4. vis dėlto atkreipia dėmesį į tai, kad įmonė KPMG šį pareiškimą padarė su sąlyga, jog bus atlikti visi taisymai, kurių gali prireikti įrašant į apskaitą EAR narių pensijas, atsižvelgiant į tai, kad atitinkamas apskaitos standartas Nr. 12 tuo metu buvo persvarstomas; pažymi, kad 2006 m. spalio mėn. Komisijos apskaitos pareigūnas patvirtino persvarstytą standartą; 5. primena, kad Europos Audito Rūmai į savo 2004 m. ataskaitas pirmą kartą įrašė 43689621 EUR atidėtą EAR narių pensijoms ir ilgalaikę iš valstybių narių gautiną sumą; atidėtos sumos dydį pagal aktuarinio tyrimo metodą apskaičiavo Europos Bendrija; 6. pažymi, kad dėl to, jog EAR 2005 finansinių metų balanse nėra atitinkamos EAR narių pensijoms atidėtos sumos, jame atsiranda 16800000 EUR deficitas (palyginti su 2004 m. turto ir įsipareigojimų balansu); 7. mano, kad pensijos sistemos finansavimą užtikrinančią atidėtą sumą būsimoms pensijoms mokėti ir ilgalaikę iš valstybių narių gautiną sumą reikėtų įtraukti į balansą siekiant vykdyti nuo 2005 m. sausio 1 d. galiojančią kaupimo principu vykdomą apskaitą; 8. pripažįsta, kad EAR tinkamai pritaikė atitinkamą apskaitos standartą; vis dėlto išreiškia savo nerimą dėl dabartinės EAR balanso padėties, kadangi būsimos EAR narių pensijos įrašytos kaip įsipareigojimai, balanse nurodyti kaip nepadengti turtu; atkreipia dėmesį į akivaizdų paaiškinimą, jog valstybių narių tokių teisių į pensiją garantija, vadovaujantis Komisijos apskaitos standartu Nr. 12 "Personalo lengvatos", iš tikrųjų negali būti laikoma pajamomis; 9. nerimaudamas pažymi, kad EAR susiduria su sunkumais po Europos personalo atrankos tarnybos (EPSO) organizuotų konkursų įdarbindami kvalifikuotus darbuotojus į kai kurias pareigas; 10. primena, kad EAR pirmininkas H. Weber 2005 m. lapkričio 14 d. sakydamas kalbą Strasbūre vykusiame Biudžeto kontrolės komiteto posėdyje pareiškė, jog EAR atlieka savo struktūros ir veiklos būdų vertinimą, po kurio bus atliekamas palyginamasis vertinimas; 11. pakartotinai išreiškia viltį, kad prieš kitą plėtros etapą bus įmanoma sukurti racionalesnę EAR struktūrą; prašo EAR apsvarstyti esamus modelius siekiant sumažinti EAR narių skaičių; ragina apsvarstyti pasiūlymus nustatyti rotacinę sistemą, kuri būtų panaši į Europos Centrinio Banko valdančiajai tarybai taikomą sistemą arba į vienintelio generalinio auditoriaus sistemą; 12. atkreipia dėmesį į tai, kad EAR veiklos ataskaitoje teigiama, jog EAR nusprendė pradėti patys vertinti savo veiklą ir šį vertinimą grįsti bendruoju vertinimo modeliu, kurį, kaip už viešąjį administravimą atsakingų ES ministrų bendradarbiavimo rezultatą, kartu parengė Europos viešojo administravimo institutas ir Naujovių teikiant viešąsias paslaugas grupė (angl. Innovative Public Service Group); 13. palankiai vertina EAR atsakymuose į pranešėjo klausimus pateiktą informaciją, kad atlikęs vidaus vertinimą EAR patvirtino veiksmų planą ir pradėjo įgyvendinti veiksmus, apimančius plačias sritis, pvz., užduotys ir strateginiai tikslai, planavimas ir rezultatų įvertinimas, audito metodologija, žmogiškųjų išteklių strategija, vidaus ir išorės ryšiai ir administracinės procedūros; 14. pažymi, kad veiksmų planas bus palygintas su kitų panašių institucijų planais ir kad EAR pirmininkas, pristatydamas metinę EAR 2007 m. darbo programą, pateiks daugiau informacijos apie šį veiksmų planą; 15. atsižvelgdamas į Audito Rūmų narių finansinių interesų deklaracijas pažymi, kad, vadovaudamiesi EAR elgesio kodeksu, EAR nariai pateikia savo finansinių interesų ir kito turto (įskaitant akcijas, konversinės paskolos obligacijas, investicijų pažymėjimus, informaciją apie valdomą žemę ir nekilnojamąjį turtą ir jų sutuoktinių profesinę veiklą) deklaracijas EAR pirmininkui, o jis saugo šias deklaracijas ir jos yra slaptos bei neskelbiamos; 16. pažymi, kad iš esmės ir siekiant skaidrumo visų ES institucijų nariai turėtų pateikti finansinių interesų deklaracijas, kurios būtų skelbiamos viešajame registre ir pasiekiamos internetu; ragina Audito Rūmus iki 2007 m. rugsėjo 30 d. pranešti Parlamentui, kokių atitinkamų priemonių jie imsis; 17. primena, kad, siekiant išnagrinėti reikalavimo, inter alia, deklaruoti Audito Rūmų narių finansinius interesus pagrįstumą, Teisingumo Teismas Parlamento siūlymu sudarė darbo grupę; mano, kad tikslinga, jog šis klausimas būtų dabartinio EAR vidaus vertinimo ir palyginamojo vertinimo proceso dalis. [1] OL L 60, 2005 3 8. [2] OL C 264, 2006 10 31, p. 1. [3] OL C 263, 2006 10 31, p. 1. [4] OL C 263, 2006 10 31, p. 10. [5] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1). --------------------------------------------------